Di taggara, nezmer ad d-nini Murad Irnaten yessnulfa-d s timmad-is deg wammud-agi ssebɛa n tullisin, ala kraḍ n tullisin i d-yewwi s ubrid n tsuqqilt akked usmuḥyet. Yefka i ssebɛa (07) n tullisin izwal yesɛan talɣa wezzilen, meḥsub ddsen ɣef sin kan neɣ kraḍ n wawalen, snat n tullisin, yefka-asent umaru izwal s talɣa n tefyirt taɣezzfant, ma d izwal yesɛan kan yiwen n wawal ala yiwet n tullist i yellan d « Nnaqus », rnu ɣer-s di tullisin n wammud-agi yakk ala kraḍ (03) n tullisin i yesɛan assaɣ arusrid d yizwal-nsent, ma d tiyaḍ cuddent srid ɣer yizwalnsent.